മറ്റപ്പള്ളി മജീദ്

കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവുമായിരുന്നു മറ്റപ്പള്ളി മജീദ് (ജീവിതകാലം: 15 ഫെബ്രുവരി 1926 - 19 ഓഗസ്റ്റ് 1985). ആര്യനാട് നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. മീരാ സാഹിബ്, ഫാത്തിമാബീവി ദമ്പതികളുടെ മകനായി 1926 ഫെബ്രുവരി 15ന് ജനിച്ചു. ഇദ്ദേഹത്തിന് മൂന്ന് ആൺമക്കനളും ഒരു മകളുമാണുണ്ടായിരുന്നത്.

 രാഷ്ട്രീയ ജീവിതം 
1946-50 കാലഘട്ടത്തിൽ വിദ്യാർത്ഥികോൺഗ്രസിൽ പ്രവർത്തിച്ചുകൊണ്ടാണ്  പൊതുരംഗത്തേക്ക് ഇദ്ദേഹം കടന്നുവരുന്നത്http://klaproceedings.niyamasabha.org/pdf/KLA-007-00065-00015.pdf.  രാഷ്ട്രീയ പ്രവർത്തനത്തിൽ പങ്കെടുത്തതിന്റെ പേരിൽ കിളിമാനൂർ ഹൈസ്കൂളിൽ നിന്നും അദ്ദേഹത്തെ പുറത്താക്കിയിരുന്നു.  ആദ്യം ഇന്ത്യൻ നാഷണാൽ കോൺഗ്രസിന്റെ പ്രവർത്തകനായിരുന്ന അദ്ദേഹം 1950-51 കാലഘട്ടത്തിൽ തിരുവനന്തപുരം എം.ജി. കോളേജിന്റെ യൂണിയൻ സെക്രട്ടറിയായിരുന്നു. പിന്നീട് പി.എസ്.പിയിൽ ചേർന്ന അദ്ദേഹം 1960-63 കാലഘട്ടത്തിൽ പാർട്ടിയുടെ കൊല്ലം ജില്ലാക്കമ്മിറ്റി സെക്രട്ടറിയായിരുന്നു.  പിന്നീട് എസ്.എസ്.പിയിൽ സജീവമായ അദ്ദേഹം  കിസാൻ പഞ്ചായത്തിന്റെ ജില്ലാ പ്രസിഡന്റ്, പെരിങ്ങമല ഇൿബാൽ  കോളേജ് ട്രസ്റ്റിന്റെ സെക്രട്ടറി, നിയമസഭയുടെ സബോർഡിനേറ്റ് ലെജിസ്ലേഷൻ കമ്മിറ്റി, ബിസിനസ് ഉപദേശക സമിതി എന്നിവയിലും അംഗമായിരുന്നു.
 തിരഞ്ഞെടുപ്പ് ചരിത്രം 
+ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11967ആര്യനാട് നിയമസഭാമണ്ഡലംമറ്റപ്പള്ളി മജീദ്എസ്.എസ്.പി.18,3503,601വി. ശങ്കരൻകോൺഗ്രസ്14,749

 അവലംബം 

വർഗ്ഗം:1926-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ